[[মুর্শিদকুলী খান]] ১৭১৭ খ্রিষ্টাব্দে [[মুঘল সাম্রাজ্য|মুঘল সাম্রাজ্যের]] পতনের পর সুবাহ বাংলার স্বাধীনতা ঘোষণা করেন। তিনি রাজধানী মাখসুদাবাদে স্থানান্তর করেন যা তার নাম থেকে [[মুর্শিদাবাদ|মুর্শীদাবাদে]] নামকরণ হয়। তিনি একজন ধর্মনিষ্ঠ, ন্যয়পরায়ণ ও প্রজাদরদী শাসক ছিলেন। তিনি [[শরিয়াহ|ইসলামী শরীয়ত]] অনুসারে কঠোরভাবে দেশ শাসন করতেন। তিনি সপ্তাহে দুবার স্বয়ং বিচারকার্য পরিচালনা করতেন। তার সময়ে দেশে ব্যবসা বাণিজ্যের ব্যাপক প্রসার ঘটে। বাংলা তুর্কী, পারসী, মাজাপাহী, ইংরেজ, ফরাসী প্রভৃতি জাতির একটি গুরুত্বপূর্ণ বাণিজ্য কেন্দ্রে পরিণত হয়। তার সময়ে বাংলার [[হুগলী]] একটি বিখ্যাত আন্তর্জাতিক বন্দরে পরিণত হয়।

মুর্শিদকুলী খানের পর তার জামাতা [[সুজাউদ্দিন খান]] বাংলার নবাব হন। তিনি [[ত্রিপুরা]] আক্রমণ করেন এবং ত্রিপুরা বাংলার একটি করদ রাজ্যে পরিণত হয়। তিনি [[বীরভূম|বীরভূমের]] শাসক বদিউজ্জামানের বিদ্রোহ দমন করেন। তিনি কঠোরভাবে ইউরোপীয় বণিকদের দস্তক প্রথা ও শুল্ক ফাকি বন্ধ করেন। তার সময়ে [[ব্রিটিশ সাম্রাজ্য|ইংরেজ]], [[ফরাসি ঔপনিবেশিক সাম্রাজ্য|ফরাসী]] ও [[পর্তুগীজ সাম্রাজ্য|পর্তুগীজ]] বণিকগণ কোনরূপ শুল্ক ফাকি দিতে পারতেন না। উপবন্তু নবাবকে ইউরোপীয় বণিকদের নজরানা দিয়ে সবসময় সন্তুষ্ট রাখতে হত। [[কাশিমবাজার|কাশিমবাজারের]] ইংরেজ কুঠির অধ্যক্ষ নবাবকে তুষ্ট করার জন্য তিন লক্ষ টাকা নজরানা দেন।

নবাব [[আলীবর্দী খান|আলীবর্দী খানের]] সময় বাংলায় রাজনৈতিক বিশৃঙ্খলা দেখা দেয়। তার সময়ে [[মারাঠা|মারাঠাগণ]] বাংলা আক্রমণ করে। তবে আলীবর্দী খান একজন বিখ্যাত মহাবীর ছিলেন। তিনি সুদীর্ঘ দশ বছর মারাঠাদের সাথে সংগ্রামে লিপ্ত থাকেন। এবং বাংলার স্বাধীনতা রক্ষা করতে সক্ষম হন। তবে তিনি [[উড়িষ্যা]] প্রদেশটি মারাঠাদের হাতে ছেড়ে দিতে বাধ্য হয়েছিলেন। নবাব আলীবর্দী খানের পরে [[সিরাজউদ্দৌলা|সিরাজ-উদ-দৌলা]] বাংলার নবাব হন। তিনি ইংরেজদের বিরুদ্ধে যুদ্ধে অবীতর্ন হন। প্রথমদিকে [[কলকাতাট যুদ্ধ|কলকাতার যুদ্ধে]] ইংরেজদের পরাজিত করলেও শেষ পর্যন্ত [[পলাশীর যুদ্ধ|পলাশীর যুদ্ধে]] ইংরেজদের হাতে পরাজিত হন। ফলে
বাংলার নবাবী সাম্রাজ্যের পতন ঘটে।

হাসিনা প্রশাসন (২০০৯-বর্তমান)
বাংলার নবাব
পাল রাজবংশ
বাংলা শব্দের উৎপত্তি